|  |
| --- |
| **SKUODO RAJONO SAVIVALDYBĖS TARYBA** |
|  | Teikti tarybaiPetras Pušinskas |
| **SPRENDIMAS****DĖL SUTIKIMO REORGANIZUOTI SKUODO RAJONO ALEKSANDRIJOS PAGRINDINĘ MOKYKLĄ** |
|  |
| 2022 m. balandžio 14 d. Nr. T10-98/T9- |
| Skuodas |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.96 straipsnio 1 dalimi, 2.97 straipsnio 3 dalimi, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4 punktu bei 4 dalimi, 14 straipsnio 4 dalimi, Lietuvos Respublikos švietimo įstatymo 44 straipsnio 1 ir 6 dalimis, Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ patvirtintų Mokyklų, vykdančių formaliojo švietimo programas, tinklo kūrimo taisyklių 21 punktu, Skuodo rajono savivaldybės tarybos 2022 m. kovo 24 d. sprendimu Nr. T9-39 „Dėl Skuodo rajono savivaldybės mokyklų tinklo pertvarkos 2022–2026 metų bendrojo plano patvirtinimo“ patvirtinto Skuodo rajono savivaldybės mokyklų tinklo pertvarkos 2022–2026 m. bendrojo plano 1 priedo 6 papunkčiu, Skuodo rajono savivaldybės taryba n u s p r e n d ž i a:

1. Sutikti reorganizuoti biudžetinę įstaigą Skuodo rajono Aleksandrijos pagrindinę mokyklą prijungiant ją prie Skuodo Bartuvos progimnazijos iki 2022 m. rugpjūčio 31 d.

2. Nustatyti, kad:

2.1. reorganizavimo tikslas – reorganizuojamos mokyklos veiklą organizuoti optimaliausiais žmogiškais, finansiniais ir materialiniais ištekliais, užtikrinant kokybišką priskirtų funkcijų vykdymą, siekiant efektyvesnio išteklių naudojimo;

2.2. reorganizavimo būdas – prijungimas;

2.3. reorganizuojama biudžetinė įstaiga – Skuodo rajono Aleksandrijos pagrindinė mokykla, įstaigos kodas – 190894298, adresas: Liepų g. 9, Aleksandrijos k., 98333 Skuodo r. sav.;

2.4. dalyvaujanti reorganizavime biudžetinė įstaiga – Skuodo Bartuvos progimnazija, įstaigos kodas – 190892856, adresas: Šatrijos g. 1, 98114 Skuodas;

2.5. po reorganizavimo veiksianti biudžetinė įstaiga – Skuodo Bartuvos progimnazija, vykdysianti priešmokyklinio, pradinio ir pagrindinio ugdymo I dalies programas ir atliksianti mokyklos nuostatuose nustatytas funkcijas, ~~bei~~ **turinti** Aleksandrijos mokyklos ~~skyrius~~ skyri**ų**, ~~vykdysiantis~~ vykdysiant**į** ikimokyklinio, priešmokyklinio ir pradinio ugdymo programas;

2.6. po reorganizavimo veiksiančios biudžetinės įstaigos savininko teises ir pareigas įgyvendins Skuodo rajono savivaldybės taryba.

3. Įpareigoti:

3.1. Skuodo Bartuvos progimnazijos ir Skuodo rajono Aleksandrijos pagrindinės mokyklos direktorių Virginijų Jokšą per mėnesį nuo šio sprendimo priėmimo dienos parengti Skuodo rajono Aleksandrijos pagrindinės mokyklos ir Skuodo Bartuvos progimnazijos reorganizavimo sąlygų aprašą, jį viešai paskelbti įstaigų svetainėse ir pateikti Juridinių asmenų registrui ne vėliau kaip pirmą viešo paskelbimo apie reorganizavimo sąlygų aprašo parengimo dieną, taip pat raštu pranešti visiems kreditoriams apie reorganizavimo sąlygų aprašo parengimą;

3.2. Skuodo rajono Aleksandrijos pagrindinės mokyklos direktorių Virginijų Jokšą raštu pranešti visiems mokinių tėvams (globėjams, rūpintojams) apie įstaigos reorganizaciją;

3.3. Skuodo Bartuvos progimnazijos direktorių Virginijų Jokšą iki 2022 m. gegužės 5 d. parengti naują Skuodo Bartuvos progimnazijos nuostatų redakciją ir pateikti tvirtinti Skuodo rajono savivaldybės tarybai.

4. Paskirti Savivaldybės administracijos Švietimo ir sporto skyriaus vedėją Renatą Kilijonienę atsakingą už šio sprendimo įgyvendinimą.

5. Paskelbti informaciją apie šį sprendimą vietinėje spaudoje, o visą sprendimą – Skuodo rajono savivaldybės interneto svetainėje [www.skuodas.lt](http://www.skuodas.lt) ir Teisės aktų registre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras | Petras Pušinskas |

Aušra Budrikienė, tel. (8 440) 73 917